Jakutska

Jakutska (krievu: Якутск), arī Ģokūskaja (jakutu: Дьокуускай), ir Sahas Republikas galvaspilsēta Ļenas upes krastā Krievijas Federācijas austrumos, 8468 km no Maskavas. Demogrāfija Jakutskas iedzīvotāju skaits pieaug, atšķirībā no daudzajām Krievijas Federācijas pilsētām, kur tas samazinās. Dzimstības koeficients 2005. gadā bija 16,7, mirstības 9,5, bet dabiskais pieaugums bija 7,2 cilv. uz 1000 iedz. gadā. 1967. gadā Jakutskā dzīvoja aptuveni 100 tūkstoši iedzīvotāju, 1998. gadā 195 000, 2002. gadā 210 600, 2005. gadā 235 600, bet 2007. gadā 246 000 iedzīvotāju (kopā ar piepilsētām 266 500). 2008. gadā Jakutskā dzīvoja 255,7 tūkstoši iedzīvotāju, 62,5% bija krievi, 25,1% jakuti. 2020. gadā pilsētā dzīvoja 322 987 cilvēki, jakuti 50,6%, krievi 38,4%, ukraiņi 1,4%, kirgīzi 1,1%, evenki 1%, citi 7.5%. Klimats Jakutska ir viena no Zemes aukstākajām pilsētām. Janvāra vidējā gaisa temperatūra ir no -40 līdz -45 °C, bet zemākā reģistrētā temperatūra ir -64,4 °C. Vasaras Jakutskā ir samērā siltas - gaisa temperatūra ir ap +20 - +22 °C, turklāt augstākā reģistrētā temperatūra bijusi +38,3 °C. Nokrišņu ir samērā maz - tikai 240 mm gadā. No tiem visvairāk izkrīt vasarā - katru mēnesi pa 30 - 40 mm. Vismazāk nokrišņu ir martā - tikai 5 mm. Atsauces Ārējās saites Vikikrātuvē par šo tēmu ir pieejami multivides faili. Skatīt: Jakutska. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski) Jakutskas apkārtnes karte Arhivēts 2009. gada 29. janvārī, Wayback Machine vietnē.